|  |  |  |  |  |
| --- | --- | --- | --- | --- |
| Bilag 3.1.: Indstilling til Bestyrelsen | | |  | |
| **Punkt: 3** | **Indstilling Opdateret Foreningsbudget 2025 og Estimat 2026, Egenkapital & CISU Kontingent 2026** | | | |
| Ansvarlig i bestyrelsen: | Najiba | Ansvarlige i sekretariatet: | | Jeef og Bolette |
| Beslutning: | Vedlagte opdateret foreningsbudget for 2025 og estimat 2026 (bilag 3.1.a) godkendes af bestyrelsen og indstilles til generalforsamlingen.  Bestyrelsen beslutter at indstille til generalforsamlingen, at foreningens egenkapital skal udgøre mindst 2,7 mio. kr.  Bestyrelsen beslutter at indstille til generalforsamlingen, at kontingent og kategorier fastlagt i 2015 fastholdes for 2026 kontingentet. | | | |
| Baggrund | **Opdateringen af foreningens budget for 2025** omfatter en opjustering i forhold til det i september 2024 fremlagte budget for 2025.  Omsætningen er opjusteret med ca. 2,325 mio. kr. siden september 2024. Denne justering skyldes hovedsageligt tilsagnet for DERF (2025-2028) samt det nye tilsagn til CSP Basis, og justeringer af timefaktureringsbudget for CSP Basis, CCAM og NABO.  Opjustering i udgifterne sker under *Personaleudgifter*, hvor der er en tilsvarende justering på ca. 2,325 mio. kr. siden september 2024. Justeringen dækker  fastholdelse af medarbejdere på det nye DERF, tilsgan lønreguleringer i henhold til CISUs overenskomst og den offentlige overenskomst, ATP-reguleringer m.v.  De øvrige udgifter er uændrede siden september 2024.  For at give et bedre overblik og dermed budgetstyring af udgifterne under budgetgruppen ”Medlemmer og bestyrelsen”, er budgetlinjen ”Kontingenter” (abonnementer til Verdens Bedste Nyheder, Altinget m.fl.) flyttet til budgetgruppen ”Særlige aktiviteter” og ”Ledelse & Kommunikationsunderstøttelse” er flyttet til budgetgruppen ”Personale”, da foreningens løndækning til politisk arbejde ikke må dækkes af puljemidler.  Desuden er budgetlinjen ”Bestyrelsens deltagelse på folkemøder” lagt sammen med budgetlinjen ”Bestyrelsens Rejser og Mødeudgifter”, så der kun er én budgetlinje at kontere på, og dermed giver det et bedre løbende overblik.  **2026 budgetestimatet** er lig med 2025 budgettet, bortset fra en justering på ca. 1,1 mio., hvilket skyldes at der ikke er budgetteret med barselsvikariater i 2026 p.t.  **Egenkapitalen** er steget over den sidste årrække til 2.728.413 kr. Det er CISUs midler, men de er ikke som sådan frie. Det er baseret på CISUs forpligtelser som forening (husleje, drift, lønninger osv.). På grund af CISUs størrelse og lokationer m.v. anbefaler Udenrigsministeriet, at CISU fortsat øger egenkapitalens størrelse, således at CISU har dækning for fremtidige udgifter. Derfor indstilles det til generalforsamlingen, at egenkapitalen fremover skal udgøre mindst 2,7 mio. kr., i stedet for de nuværende 2,56 mio.  Vedrørende **kontingent 2026** foreslås det at fastholde de fastlagte niveauer og kategorier fra 2015, da de synes rimelige, og der ikke er indkommet forslag om ændring af satser. | | | |
| Budgetmæssige konsekvenser: | I hht. praksis, er det samlede budget og estimat for begge år i balance, dvs. et forventet resultat på 0 (nul), og dermed ingen forventet påvirkning af egenkapitalen. | | | |
| Bilag: | *Bilag 3.1.a. Opdateret Foreningsbudget 2025 og estimat 2026 (vedlagt)* | | | |